PIIBLIKOHVIK
Tere tulemast taas Piiblikohviku saatesse!
Täna naaseme juurte juurde. Räägime Piibli lugemisest.
Minu külaliseks on Kirsi Smeds.
Oled Piiblilugejate Liidu tegevjuht ja peasekretär Soomes.
Tere tulemast! - Aitäh.
Piiblilugejate Liit.
Kuidas selgitaksid neile, kes ei tea, mis ühendus see on?
Piiblilugejate Liit on piiblilugemist toetav liikumine.
Meie põhieesmärk on julgustada ja toetada regulaarset piiblilugemist
ning et seda tehtaks palvetades.
Innustame selleks igas vanuses inimesi
oma materjalide ja tegevusega. Olema Piibli ääres nii,
et sellest saaks elu osa, et see mõjutaks meie usku ja argielu
ning ka meie rolli ühiskonnas.
Et Jumal saaks meile Piiblis rääkida.
Tõid kaasa teie materjale.
See põnev väike brošüür
on 50 aasta eest avaldatud esimene innustuskatse.
Avaldate tänagi sama brošüüri nimega "Hetkinen" (üks hetk).
Räägi, mis see on.
See on igapäevane piiblilugemisjuhend täiskasvanutele,
kus on igapäevane programm Piibli süstemaatiliseks läbilugemiseks.
Kümned erinevad kirjutajad koostavad lühida seletusteksti,
et aidata lugejal sügavamale piibliteksti jõuda.
Siin on alati kirjakoht Piiblist ja selle lühike selgitus. - Jah.
Ja 50 aastat on mõned seda tellinud juba pool sajandit järjest?
On jah selliseid. Eelmisel suvel saabus palju sõnumeid
juhendit algusest peale lugenutelt.
Vaevalt, et keegi teine Soomes on aidanud inimestel
regulaarselt Piiblit lugeda nii palju kui Piiblilugejate Liit.
Annate välja ka Liftari-nimelist juhendit. Mis versioon see on?
See on mõeldud noortele. Sama, mis täiskasvanutegi puhul,
kuid suunatud noortele.
Varem Lukkari nime kandnud juhend saab samuti 25-aastaseks.
Siingi on piiblisalm koos selgitusega.
Miks peaks iga kristlane või iga inimene Piiblit lugema?
Miks seda teha tasub?
Põhjuseid võiks tuua tõeliselt palju.
Lihtsustatult ütleksin seda järgmiselt.
Kui oleksid merehädas
ja ainsa päästevahendina pakutakse sulle päästerõngast,
kas haaraksid sellest kinni? - Igal juhul.
Kui oleksid suures kõrbes eksinud ja suuna kaotanud
ega tea, kuidas eluga pääseda, ja sulle pakutaks abipakki,
kus on põhjatu veepudel, põhjatu toidupakk,
maastiku kujundaja joonestatud kaart
ja kompass. Kas võtaksid selle vastu?
Suure tänuga.
Minu meelest on just sel põhjusel meil oluline Piiblit lugeda.
Ilma Piibli sõnumita oleme hukkumas,
ei tea oma sihtmärki ega seda, kuidas sinna eluga kohale jõuda.
See on peamine, miks peaks Piiblit lugema.
Mulle isiklikult ja Piiblilugejate Liidu töös on tähtis,
et julgustame igapäevasele kohtumisele Jumalaga.
Kui palves Piibli ääres aega veedame
ja küsime, mida Jumal meile selle kaudu rääkida tahab,
kohtume tõesti kõikvõimsa, elava Jumalaga.
See avaldab kogu elule suurt mõju.
Kui mõelda, et inimesed, kellega igapäevaselt läbi käime,
mõjutavad suuresti meie elu, siis seda enam mõjutab seda,
kui kohtume Jumalaga palverohke piiblilugemise kaudu.
See mõjutab kogu elu ja ka suhteid teiste inimestega.
Sellega on lihtne nõustuda. Võin oma kogemusest tõdeda,
et mitte miski mu usuelus pole nii tähtis olnud, kui see,
et eriti algusaastail palju Piiblit lugesin. Mitu korda läbi.
Kuidas sinu elus piiblilugemisega lood on?
Mis roll sellel on olnud ja kuidas sa selleni jõudsid?
Kas oled kristlikust perest või kuidas see algas?
Peaksin vist päris juurtest alustama.
Isa tuli usule, kui olin väike tüdruk. See oli 1970. aastail.
Oli palju piibliõpetust. Vanemad võtsid meid õega kaasa.
Istusime lastena vanemate kaisus ja kuulasime piibliõpetusi.
Olen tagantjärele mõistnud, et kuigi väike tüdruk ei mõistnud palju,
mida pastor targalt õpetas, on süda siiski avatud olnud.
Jumala Sõna on tulnud südamesse ja teinud seal mingit head tööd,
isegi kui mõistuse tasandil kõigest aru ei saanud.
Sellest peale tahtsin isiklikku Piiblit. Ma ei osanud siis veel lugedagi.
Olen olnud tänulik, et vanemad ostsid ja andsid mulle valge, armsa Piibli,
kuigi ma veel lugeda ei osanud.
Ema kasutas seda alguses ja hiljem hakkasin juba ise lugema.
Sealt algas mu enda piiblilugemine.
On olnud perioode,
kui Piibel on jäänud tolmu koguma,
kuid alati on olnud kõrvus õpetus, et tuleb iga päev lugeda.
Aja jooksul ja elu väljakutsete kaudu
ning ka selle töö kaudu olen näinud,
kui tähtis on iga päev vaikselt Piibli ääres aega veeta.
Kui tüdrukutirtsuna Piibli said ja seda lugema hakkasid,
sa kindlasti ei teadnud, et sinust saab Soome Piiblilugejate Liidu peasekretär
Kuidas see juhtus?
See on ilmselt Jumala töö.
Kui ülikooli astusin, ei teadnud ma veel, kelleks saan.
Mul polnud väga selget plaani, kuid otsustasin teoloogiat õppida.
Teadsin, keda minust ei saa,
kuid mitte seda, mida selle haridusega peale hakkan.
Kuid usaldasin, et kui sisse saan, on see Jumala tahe.
Õpingute lõpujärgus abiellusin
ja kolisin Valkealasse.
Seejärel sündisid lapsed ja olin nendega pikalt kodus.
Lastel on kalduvus suureks kasvada. Sellega seoses muutub ka oma elu.
Siis jätsin Issandale ühe palve.
Oli üks sünge novembrikuu päev, kui olin üsna masendunud.
Küsisin: Jumal, kas sul on mulle mingit kasutust?
Kirjutasin Jumalale kirja.
Puistasin seal südant ja küsisin lõpuks:
Kui Sul on minuga midagi teha, siis siin ma olen.
Mul on aega. Ma ei tea, mida oskan, aga Sina tead.
Järgmisel nädalal oli ajalehes Kotimaa kuulutus,
kus otsiti vastutavat toimetajat brošüürile Hetkinen.
Täpselt seda olingi unistanud.
Ma ei osanud arvatagi, et selline töö võib olemas olla.
Sain teha seda kodust ja osaajaga, nii et sain pere eest hoolitseda,
ja see oli seotud ka Piibliga.
Minu kirjast oli möödunud vaid kuu,
kui juba valmistusin alustama tööd Piiblilugejate Liidus,
Hetkise toimetamisega. See oli Jumalalt kiire palvevastus.
Toimetasid siis juba alguses seda brošüüri, mida rahvas loeb.
Ja lõpuks sai sinust terve asutuse juht.
See on rahvusvaheline liikumine, mitte ainult Soome oma, eks? - Jah.
Milline on selle rahvusvahelise liikumise ajalugu?
Maailmas on rahvusvaheline liikumine nimega Scripture Union.
Oleme selle Soome esindus.
Selle kaks eesmärki on laste ja noorte evangeliseerimine,
piiblilaagrite tegevus jms,
ja teiseks erinevate vanusegruppide piiblilugemine.
Soomes keskendume sellele.
Piiblilugemise idee ajalugu
algas ca 150 aastat tagasi.
Põhja-Inglismaal oli üks noor pühapäevakooli õpetajanna.
Ta tundis, et peab õpetama lapsi regulaarselt Piiblit lugema.
Ta kirjutas pühapäevakoolilastele programmi kirjakohtadest,
mis tuleb nädala jooksul läbi lugeda.
Järgmisel nädalal ta küsitles lapsi ja neilgi oli palju küsimusi.
Ta õpetas nende küsimuste abil. Laste innustus üha kasvas.
Kasvas ka pühapäevakooliõpetaja töökoormus,
nii et ta vajas abi.
Ta võttis Londonis kontakti ühe uue ühendusega ja päris,
kas on võimalik trükkida piiblilugemisplaaniga kaarte.
Ühenduse peasekretär ja juhtkond, ilmselt mehed,
saatsid algatuse bumerangina tagasi seda rahuldamata.
Kuid noor naine oli visa. Tal oli nägemus.
Ta esitas uue taotluse piiblilugemisplaanide trükkimiseks.
Seejärel nad nõustusid. See oli 19. sajandi lõpus.
Uskumatu, kuidas need kaardid ja see idee
kulutulena ka teistesse maadesse levisid!
Sellest algas töö, mis käib tänaseks kogu maailmas.
Avaldatakse piiblilugemisjuhiseid, mille eri variante leiab kõikjalt.
Soome jõudis see 1966. a Norra kaudu
Soome Misjoniseltsi juhid Olavi Vuorela ja Alpo Hukka
hakkasid arendama Soomes täiskasvanute piiblilugemisjuhist
ja tegid esimese brošüüri.
See kõlab nagu ärkamine. Piibel oli meil palju varem, aga saabus aeg,
kui hakati rõhutama, et kõik peaksid Piiblit lugema.
Nehemja raamatus on lugu sellest,
kuidas leiti kadunud Jumala sõna.
Nad hakkasid seda peatükkhaaval õpetama,
täpselt nagu neis juhistes.
Kõlab nagu ärkamine. Fantastiline, et see kogu maailmas on.
Räägime veidi argipoolest.
Kui tavainimene sellele mõtleb, võib ta kergesti masenduda,
öeldes, et on kord alustanud,
kuid katkestanud kuskil Vana Testamendi loetelude juures.
Oled kindlasti seda lugu kuulnud.
Kas on mingit praktilist abi, et seda ei juhtuks?
Kui keegi tänase saate ajendil otsustab Piiblit lugema hakata
ja varsti pärast esimesi peatükke tuleb mingi ohvrite nimekiri,
jääb asi pooleli. Mis nõu annad?
Püüamegi selleks abivahendeid luua.
See on juhtunud paljudega, ka minuga.
Meie piiblilugemisjuhistes
läbitakse Piiblit süstemaatiliselt.
Täiskasvanute juhises tegeletakse iga peatükiga.
Ometi vaadeldakse igas juhises,
kus on kolme kuu peatükid, erinevaid raamatuid.
On Uue Testamendi kirju, on evangeeliumit.
Igal aastal tegeletakse ühe evangeeliumiga.
On ajalugu ja prohvetiraamatuid. Teemad vahelduvad.
Kui kaasas on targemate seletused,
siis midagi tekstist vast ikka avaneb ja aitab seda mõista.
See on üks abivahend.
Piiblilugemises päris algajatele
avaldasime äsja juhise Piiblistart.
Kui tahetakse Piiblist üldpilti
mõõdukalt kerge lugemisvaevaga,
on see samuti meie rahvusvahelise liikumise idee.
On 100 erinevat peamist kirjakohta -
Vanast Testamendist 50 ja Uuest Testamendist ka 50 kohta,
mille abil saab tervikülevaate.
Sedagi toetavad mõtisklev tekst ja küsimused.
Erinevate abivahenditega võib lugeda Piiblit eri moel.
Alati pole vaja 1. Moosese raamatust alates kõike järjest läbi lugeda.
Võib alustada mujalt,
ntks evangeeliumidest ja kasutada abivahendeid.
Kui tahaksin neid juhiseid,
võin võtta ühendust teie kodulehe kaudu www.rll.fi
See vist maksab midagi.
Aga see pole kallis. - Ei ole.
Kas see aitab ka teise probleemiga, mis Piibli lugemisel ette tuleb -
rasked kirjakohad, mida ei mõisteta?
Imestad, kuidas saab asju nii öelda või midagi kõlab julmalt vms,
eriti Vanas Testamendis, kuid ka Uues.
Kas see juhis ka nende puhul aitab?
See ei vasta tingimata kõigile tekkivatele küsimustele,
kuid mõningatele sealt kindlasti abi saab.
Lühikesse seletusse kõik ei mahu,
kuid seal selgitatakse ka raskeid kohti ja püütakse aidata neid mõista.
Kui kellelegi on Piibel täiesti võõras?
Kui ise Piiblit loed ja teisi seda tegema õhutad,
kust alustada soovitaksid?
Keegi ütleb, et ei jaksa nii paksu raamatut läbi lugeda,
aga tahaks midagi lugeda, et asjast mingit aimu saada.
Soovitaksin alustada mõnest evangeeliumist.
Markuse või Luuka evangeeliumist.
Uuest Testamendist? - Jah. Evangeeliumidest.
Olete teinud seda tööd, aidanud ja innustanud.
Kas olete saanud tagasisidet, et rahvas on hakanud Piiblit lugema
ja see on neid aidanud?
Jah. Saame sellist tagasisidet. - On sul mõni julgustav näide?
Ehk on paar lugu,
mis mulle endale selle töö juures tähtsad on olnud.
Kui peasekretärina alustanud olin,
ilmus uue aasta esimene juhis tavaliselt jõulude ajal.
Kord oli trükikojas probleem.
Juhis jäi hiljaks ja jõudis klientideni alles 2. jaanuaril.
Telefon hakkas jõulude järel helisema:
"Kus mu juhis on? Ma ei suuda ilma selleta elada."
Olin hämmingus, et see nii tähtis oli.
Igapäevast piiblilugemist toetav juhis oli inimestele niivõrd tähtsaks saanud.
Tegelikult ei suudetud Piiblita elada, kuid juhis toetas selle lugemist.
Neid sõnumeid on aastate jooksul pidevalt tulnud.
See pole sugugi asjatu abi.
Need, kes ei tunne Piiblit ega sellega kaasnevat õnnistust,
võivad sinu öeldust hämmelduda, kuid ma mõistan seda.
Piibel on täiesti erandlik raamat.
See võib saada nii suureks õnnistuseks, et ei taha ilma olla.
Täpselt nii.
Teiseks on meelde jäänud lugu,
kus 13-aastase ema helistas hädas.
Noorte juhises on plaan,
kus loetakse Piibel läbi kahe aastaga, nagu täiskasvanute omas aastaga.
Noorte brošüüris oli tehtud muudatus.
See programm oli välja jäänud.
Tütrel oli tekkinud mure,
et kuidas ta ilma lugemisplaanita hakkama saab.
Ema helistas ja päris, kuhu plaan jäi.
Tütar sai e-postiga kohe lugemisplaani
ja järgmistest juhistest seda enam välja ei jäetud.
Et ka noort võib piiblilugemine nii palju innustada
ja temalegi on see juhis tähtis, oli mulle suureks julgustuseks.
Ütlesid, et said esimese Piibli, enne kui veel lugedagi oskasid.
Teete materjale ka noortele.
Väljastate noortelehte Donkki.
Kui vanalt võiks piiblilugemist alustada?
Vanemad peaksid alustama lastele Piibli ettelugemist väiksest peale.
Ütleksin, et õhtujuttude asemel tasuks lugeda Lastepiiblit.
Vastavalt lapse tasemele.
Olen näinud selle tähtsust nii enda kui oma laste puhul.
Lugesime muinasjuttude asemel Piiblit
See on neidki kanda aidanud.
Kõik algab sellest. Kui laps ise lugema õpib,
on erinevaid Lastepiibleid, millega jätkata.
Alustada võiks võimalikult vara.
Lastele, noortele, täiskasvanutele - kõigile on oma materjal,
nii et kellelgi ei puudu abivahendid.
Mis on sinu meelest suurim väljakutse?
On abivahendid, on Piibel, erinevates tõlgetes ja eri nägu.
Meil on probleeme üliküllusega.
Mis on suurim takistus? Statistika näitab kahjuks,
et noored ja täiskasvanud
ning isegi kirikutöötajad loevad vähem Piiblit.
Selles peituv õnnistus ja olemasolevad vahendid
on vastuolus faktiga, et seda loetakse üha vähem.
Kus siin sinu meelest probleem on?
Esmalt meenub kaks vaatenurka.
Üks on see, et mureneb usaldus Piibli suhtes.
Enam ei mõisteta Piibli tähendust, sügavust ja seda,
et see on meie elu kaljukindel alus,
millele võime igas aspektis kogu jõust toetuda.
Kui sellest aru saadakse, mõistetakse ka piiblilugemise tähtsust.
Teiseks on meie ajakasutus ja prioriteedid.
Tundub, et maailma asjad kuhjuvad ja igasugu asju on vaja teha.
Argipäev täitub kõige muuga
ja Piibli lugemisest saab midagi sellist nagu "oleks hea ja peaks,
aga pole aega, sest vaja lapsi ringidesse viia
ning on kõiksugu muid asju ja olen õhtul nii väsinud, et ei jaksa."
Asi on prioriteetides. Tuleb võtta aeg Piibli lugemiseks.
On vaja tekitada harjumus Piiblit lugeda ja selleks aega võtta.
Ja mitte tingimata viletsaimat aega, kui õhtul kõige väsinum olen,
vaid pigem siis, kui oled veidi virgem ja saad Jumalale parema aja anda.
Aitäh saates osalemast, Kirsi Smeds, Piiblilugejate Liidu peasekretär!
Julgustasid meid taas Piiblit lugema.
Aadressilt www.rll.fi võib tellida materjale,
piiblilugemisjuhiseid
ja muid abivahendeid Piibli lugemiseks.
Soovin õnnistust sinu tööle ja et tuleks palju uusi piiblilugejaid!
Aitäh.
Piibli lugemine kahjuks väheneb, kuid kuulsime, et on abivahendeid
ning kui meil on õige hoiak ja arusaam, et Piibel on Jumala sõna,
mõistame, kui tähtis on seda lugeda.
Kui sa pole kunagi regulaarselt Piiblit lugenud, proovi.
Tee algust! Alusta näiteks mõne Piiblilugejate Liidu juhisega.
Tee seda iga päev ja vaata, milline õnnistus selles on.
Räägime sellest uuesti, kui tunned, et see ei õnnista.
Õnnistatud nädalat! Kohtume nädala pärast Piiblikohvikus!
Televisioonitöö on koostöö.
Kui minul on stuudios külaline,
on kaamerate taga ja mujal veel mitmeid teisi tegelasi.
Seda tööd ei saa teha ilma teisteta ega ka sinu abita.
Võid toetada TV7 Eesti tööd,
helistades annetustelefonil 900 1777.
Kõne hind on 7 eurot.
Lisainfo: www.tv7.ee
Piiblikohviku saadet saad toetada
ekraanilolevate pangakanalite kaudu.
Õnnistust sinu ellu!
Tõlge: Monika Jaaguri